Meie

En mei eller meie (fra norrønt meiðr) er én av to parallelle lister som utgjør den delen av en kjelke, slede, spark eller lignende som er beregnet på å gli mot et underlag av is eller snø. Framenden er oppsvinget for å lette framkommeligheten.  Meier på en spark er som regel laget av metall, ofte stål, mens de på sleder og kjelker kan være laget av tre, med metallbeslag.

Funksjon
Meienes funksjon er å gi et kraftig trykk på en liten kontaktflate slik at noe av isen eller snøen smelter og danner en tynn flytende vannhinne som kraftig minsker friksjonen mot underlaget. Dermed glir meiene lett.

Annen betydning
Meier er også betegnelsen på den delen av en gyngestol, gyngehest eller vogge som har kontakt med underlaget.

Se også
Meieskyer
Norsk rutebilhistorie

Eksterne lenker
 Meie i 

Kategori:Sleder
Kategori:Kjøretøyteknologi